CELEX: 32016D0600
Language: lv
Date: 2016-04-15 00:00:00
Title: Komisijas Īstenošanas lēmums (ES) 2016/600 (2016. gada 15. aprīlis), ar ko groza Lēmumu 2007/453/EK attiecībā uz Rumānijas GSE statusu (izziņots ar dokumenta numuru C(2016) 2186) (Dokuments attiecas uz EEZ)

19.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 103/41
            
         KOMISIJAS ĪSTENOŠANAS LĒMUMS (ES) 2016/600
   (2016. gada 15. aprīlis),
   ar ko groza Lēmumu 2007/453/EK attiecībā uz Rumānijas GSE statusu
   
      
         (izziņots ar dokumenta numuru C(2016) 2186)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 5. panta 2. punkta trešo daļu,
   tā kā:
   
               (1)
            
            
               Regulā (EK) Nr. 999/2001 noteikts, ka dalībvalstis, trešās valstis vai to reģioni (“valstis vai reģioni”) ir jāklasificē pēc to govju sūkļveida encefalopātijas (GSE) statusa vienā no trijām kategorijām: nenozīmīgs GSE risks, kontrolēts GSE risks un nenoteikts GSE risks.
            
         
               (2)
            
            
               Komisijas Lēmuma 2007/453/EK (2) pielikumā valstis un reģioni ir sagrupēti atbilstīgi to GSE statusam.
            
         
               (3)
            
            
               Pasaules Dzīvnieku veselības organizācijai (OIE) ir noteicoša ietekme valstu vai reģionu kategorizēšanā pēc to GSE riska.
            
         
               (4)
            
            
               
                  OIE Ģenerālā asambleja 2014. gada maijā rezolūcijā Nr. 18 “Govju sūkļveida encefalopātijas riska statusa atzīšana dalībvalstīm” (3) nolēma piešķirt “nenozīmīga GSE riska” statusu attiecībā uz Rumāniju. OIE Dzīvnieku slimību zinātniskā komisija 2014. gada 27. jūnijā apturēja šo nenozīmīga GSE riska statusu sakarā ar Rumānijas 2014. gada 20. jūnija paziņojumu par atipisku GSE gadījumu.
            
         
               (5)
            
            
               
                  OIE Ģenerālā asambleja 2015. gada maijā grozīja Sauszemes dzīvnieku veselības kodeksa (turpmāk “kodekss”) GSE nodaļu, pievienojot kodeksa 11.4.1. pantam šādu teikumu: “GSE neietver “atipisku GSE” oficiāla GSE riska statusa atzīšanai, jo tiek uzskatīts, ka šī saslimšana izpaužas spontāni visās liellopu populācijās ļoti retos gadījumos.” (4)
               
            
         
               (6)
            
            
               Tā kā nenozīmīga GSE riska statuss attiecībā uz Rumāniju ir apturēts sakarā ar atipiska GSE gadījuma atklāšanu un tā kā jaunā kodeksa versija izslēdz atipisku GSE oficiāla GSE riska statusa atzīšanai, OIE Dzīvnieku slimību zinātniskā komisija nolēma, ka attiecībā uz Rumāniju no 2015. gada 8. decembra ir atjaunots nenozīmīgs GSE statuss.
            
         
               (7)
            
            
               Lai atspoguļotu šo lēmumu, valstu saraksts Lēmuma 2007/453/EK pielikumā būtu jāgroza.
            
         
               (8)
            
            
               Tāpēc attiecīgi būtu jāgroza Lēmums 2007/453/EK.
            
         
               (9)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2007/453/EK pielikumu groza šādi:
   
               1)
            
            
               ierakstu “— Rumānija” iekļauj punktā “A. Valstis vai reģioni ar nenozīmīgu GSE risku” pēc “— Portugāle” un pirms “— Slovēnija”;
            
         
               2)
            
            
               ierakstu “— Rumānija” punktā “B. Valstis vai reģioni ar kontrolētu GSE risku” svītro.
            
         2. pants
   Šis lēmums ir adresēts dalībvalstīm.
   
      Briselē, 2016. gada 15. aprīlī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 147, 31.5.2001., 1. lpp.
   
   
      (2)  Komisijas 2007. gada 29. jūnija Lēmums 2007/453/EK, ar ko nosaka dalībvalstu vai trešo valstu vai to reģionu GSE statusu pēc to GSE riska (OV L 172, 30.6.2007., 84. lpp.).
   
      (3)  http://www.oie.int/fileadmin/Home/eng/Animal_Health_in_the_World/docs/pdf/2014_A_RESO-18_BSE.pdf
   
      (4)  http://www.oie.int/index.php?id=169&L=0&htmfile=chapitre_bse.htm